Std :10  Best Investment, Class : 4
Channel: English Speaking Program Language Lab
Date: 2021-12-20

My dears, here is the Malayalam Version of the anecdote. Read it.
12 പ്രത്യക്ഷത്തിൽ നിർജീവമായി തോന്നുമെങ്കിലും, ജീവിതത്തിലേക്ക് തിരികെ കൊണ്ട് വരാൻ പറ്റാത്ത അവസ്ഥയിലായിരുന്നില്ല അവന്റെ അവസ്ഥ. സർജന്റിന്റെ സഹായത്തോടെ ഞാൻ അബോധാവസ്ഥയില്‍നിന്ന്‌ ഉണര്‍ത്താനുള്ള പ്രവർത്തനങ്ങൾ ആരംഭിച്ചു. ഒരു മണിക്കൂർ മുഴുവൻ ഞങ്ങൾ അദ്ധ്വാനിച്ചിട്ടും ഫലമുണ്ടായില്ല. ഞങ്ങൾ ഏറ്റവും കഠിനമായി പ്രയത്നിച്ചിട്ടും, അത് ഉപയോഗശൂന്യമായി കാണപ്പെട്ടു. തുടർന്ന്  പൂർണ്ണമായും തളർന്നുപോയ ഞങ്ങൾ ആ പ്രയത്നം ഉപേക്ഷിക്കാൻ തുടങ്ങിയപ്പോൾ  രോഗിയിൽ നിന്ന് ഒരു ചെറിയ വിറയിൽ ഉണ്ടായി. അരമണിക്കൂർ കൂടി നീണ്ട ഇരട്ടി പരിശ്രമത്തിനൊടുവിൽ ഞങ്ങൾ അവനെ എഴുന്നേൽപ്പിച്ചിരുത്തി. അവൻ അമ്പരപ്പോടെ ഞങ്ങളെ നോക്കിയിരുന്നു. പതിയെ അയാൾ തന്റെ അവസ്ഥയുടെ ഭീകരത തിരിച്ചറിയുന്നതായി തോന്നി.
13 ശക്തി വീണ്ടെടുത്തപ്പോൾ അയാൾ തന്റെ കഥ ഞങ്ങളോട് പറഞ്ഞു. അയാളുടെ മാതാപിതാക്കൾ മരിച്ചിരുന്നു. ഒരു അമ്മാവൻ അയാളെ ലണ്ടനിലെ ഒരു അഭിഭാഷകന്റെ ഓഫീസിൽ ഗുമസ്തനായി നിയമിച്ചു. ആറുമാസമേ ആയുള്ളൂ അവൻ നഗരത്തിലെത്തിയിട്ട്. തീർത്തും കൂട്ടുകാരില്ലാത്ത അയാൾ തെരുവിലെ അയഞ്ഞ സമൂഹത്തിന് ഇരയായി, ചീത്ത കൂട്ടുകെട്ടിലകപ്പെട്ടു.   സ്വന്തം വരുമാനത്തിനു താങ്ങാനാവുന്നതിലും അപ്പുറമായ ആനന്ദം ആസ്വദിക്കാൻ വെമ്പുന്ന ഒരു യുവ വിഡ്ഢിയെപ്പോലെ കുതിരപ്പന്തയം വയ്ക്കാൻ തുടങ്ങി. താമസിയാതെ, അയാളുടെ എല്ലാ ചെറിയ സമ്പാദ്യങ്ങളും നഷ്ടപ്പെട്ടു, തന്റെ വസ്‌തുക്കൾ പണയം വെക്കുകയും ഒരു വാതുവെപ്പുകാരന് വളരെ വലിയ ഒരു  തുക കടപ്പെടുകയും  ചെയ്തു. പണം തിരിച്ചുപിടിക്കാനുള്ള ശ്രമത്തിൽ, അയാൾ വിജയിക്കുമെന്ന് ഉറപ്പുള്ള ഒരു അവസാന ചൂതാട്ടത്തിനായി ഓഫീസിലെ അലമാരയിൽ നിന്ന് ഒരു തുക എടുത്തിരുന്നു. എന്നാൽ ഈ അവസാന ശ്രമവും പരാജയപ്പെട്ടു. തുടർന്നുണ്ടാകുന്ന  നിയമ നടപടികളെ ഭയന്ന്, വിഷമിച്ച്, നിരാശയിൽ മുങ്ങി, അയാൾ മുറിയിൽ അടച്ചുപൂട്ടി ഗ്യാസ് ഓണാക്കി.

14. വിക്കി വിക്കിയുള്ള ഈ കുമ്പസാരം അവൻ അവസാനിപ്പിച്ചപ്പോൾ ആ ചെറിയ തട്ടിൻപുറത്ത്  നിശ്ശബ്ദതയുടെ ഒരു നീണ്ട നിമിഷം ഉണ്ടായി. അപ്പോൾ സർജന്റ് പരുക്കൻ ശബ്ദത്തിൽ എത്ര മോഷ്ടിച്ചുവെന്ന് ചോദിച്ചു. ഏഴ് പൗണ്ട് പത്ത് ഷില്ലിംഗ് - ഉത്തരം ദയനീയമായി തോന്നി. ഈ തുച്ഛമായ തുകയ്ക്ക് അവൻ തന്റെ ജീവിതം ഏതാണ്ട് ഇല്ലാതാക്കിയിരുന്നു.
15.  അവിടെ നിശ്ശബ്ദതയുടെ ഒരു നീണ്ട ഇടവേളയുണ്ടായി. ആസന്നമായ ഒരു ദുരന്തത്തിന്റെ ഏക സാക്ഷികളായ ഞങ്ങൾ മൂന്നുപേരുടെയും, പൊലീസുകാരന്റേയും വീട്ടമ്മയുടേയും എന്റേയും,  മനസ്സിൽ പറയാത്ത ചിന്ത ഒന്നുതന്നെയായിരുന്നു. യുവാവിന് ഒരു പുതിയ തുടക്കം നൽകാൻ ഞങ്ങൾ തീരുമാനിച്ചു.
16 തന്റെ ജോലിക്ക് കാര്യമായ അപകടസാധ്യതയുണ്ടാക്കുമെങ്കിലും , കോടതി നടപടികളൊന്നും ഉണ്ടാകാതിരിക്കാൻ കേസിനെക്കുറിച്ച് ഒരു റിപ്പോർട്ടും നൽകാതിരിക്കാൻ സർജന്റ് തീരുമാനിച്ചു. വീട്ടുടമസ്ഥ  ഒരു മാസം, അതായത് അവന് സ്വന്തം കാലിൽ നിൽക്കാൻ കഴിയുന്നതുവരെ, അവിടെ സൗജന്യമായി താമസിക്കാനുള്ള അനുവാദം  വാഗ്ദാനം ചെയ്തു. ഞാൻ ഓഫീസ്  അലമാരയിൽ സുരക്ഷിതമായി തിരികെ വയ്ക്കാൻ അവന് ഏഴ് പൗണ്ട് പത്ത് ഷില്ലിംഗുമായി മുന്നോട്ട് വന്നു, ഒരുപക്ഷേ അവയിലെ ഏറ്റവും കുറഞ്ഞ സംഭാവന.
17 രാത്രിയുടെ നിശ്ചലമായ ഇരുട്ടിലൂടെ കപ്പൽ മുന്നോട്ടു നീങ്ങി. സംസാരത്തിന്റെ ആവശ്യമില്ലായിരുന്നു. ആർദ്രമായ ഭാവത്തോടെ ശ്രീമതി എസ്_അവളുടെ ഭർത്താവിന്റെ കൈപിടിച്ചു.  നിശബ്ദരായി അവിടെ ഇരുന്നപ്പോൾ, എന്റെ ജീവിതത്തിൽ ഞാൻ നടത്തിയ ഏറ്റവും മികച്ച നിക്ഷേപം അതാണെന്ന് എനിക്ക് വിചാരിക്കാതിരിക്കാൻ കഴിഞ്ഞില്ല. അത് എനിക്ക് ലൗകിക വസ്തുക്കളായി ലാഭവിഹിതം ഒന്നുംതന്നെ നൽകിയിരുന്നില്ല, പക്ഷേ അത് എറ്റവും ലാഭകരമായി മാറി. വർഷങ്ങളിലുടനീളം ഞാൻ നടത്തിയ എല്ലാ മോശം നിക്ഷേപങ്ങൾക്കും എതിരായി, ഭൗതിക നേട്ടത്തിനുവേണ്ടിയുള്ള ആ വിഡ്ഢിത്തംനിറഞ്ഞ ഊഹാപോഹങ്ങൾ, ഉത്കണ്ഠയും നിരാശയും  മാത്രം ഉളവാക്കിയ ആ നിക്ഷേപങ്ങൾക്ക് അതീതമായി  അത്, ഏഴ് പൗണ്ട് പത്ത് ഷില്ലിംഗ്, നിലകൊള്ളുന്നു.